CELEX: 32006R1680
Language: sl
Date: 2006-11-14 00:00:00
Title: Uredba Komisije (ES) št. 1680/2006 z dne 14. novembra 2006 o razveljavitvi Uredbe (ES) št. 976/2006 o sprejetju posebnih ukrepov v podporo trgu za prašičje meso v Nemčiji

15.11.2006   
            
            
               SL
            
            
               Uradni list Evropske unije
            
            
               L 314/13
            
         
      UREDBA KOMISIJE (ES) št. 1680/2006
   z dne 14. novembra 2006
   o razveljavitvi Uredbe (ES) št. 976/2006 o sprejetju posebnih ukrepov v podporo trgu za prašičje meso v Nemčiji
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2759/75 z dne 29. oktobra 1975 o skupni ureditvi trga za prašičje meso (1) in zlasti člena 20(1) in drugega pododstavka člena 22 Uredbe,
   ob upoštevanju naslednjega:
   
               (1)
            
            
               Zaradi izbruhov klasične prašičje kuge v nekaterih proizvodnih regijah v Nemčiji so nemški organi v skladu s členi 9, 10 in 11 Direktive Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo (2) sprejeli sanitarne ukrepe. Z Uredbo Komisije (ES) št. 976/2006 (3) so bili za to državo članico sprejeti izjemni ukrepi za podporo trgu prašičjega mesa.
            
         
               (2)
            
            
               Zaradi napredka na sanitarnem področju je treba prenehati z uporabo izjemnih ukrepov za podporo trgu. Uredbo (ES) št. 976/2006 je zato treba razveljaviti.
            
         
               (3)
            
            
               Ukrepi, predvideni s to uredbo, so v skladu z mnenjem Upravljalnega odbora za prašičje meso –
            
         SPREJELA NASLEDNJO UREDBO:
   Člen 1
   Uredba (ES) št. 976/2006 se razveljavi.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. novembra 2006
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 282, 1.11.1975, str. 1. Uredba, kakor je bila nazadnje spremenjena z Uredbo (ES) št. 1913/2005 (UL L 307, 25.11.2005, str. 2).
   
      (2)  UL L 316, 1.12.2001, str. 5. Direktiva, kakor je bila spremenjena z Aktom o pristopu iz leta 2003.
   
      (3)  UL L 176, 30.6.2006, str. 71.